# Упутство за Четири у низу

Циљ игре Четири у низу је поставити четири дела један до другог усправно, водоравно или дијагонално, док вас противник у томе омета и покушава да уради то исто. Четири у низу можете играти против другара или против рачунара.

2001-2002
Timothy Musson
Пројекат Гномове документације

Дозвољено умножавање, ширење, вршење измена овог документа под условима Гну-ове Слободне Документационе Дозволе (ГСДД), верзије 1.1 или било које накнадне верзије без непромењивих одељака, текста на насловној и последњој страни, а коју је објавила Задужбина Слободног Софтвера. Примерак ГСДД-е можете пронаћи на овој адреси или у датотеци COPYING-DOCS која је приложена уз ово упутство.

Ово упутство је део скупа Гномових докумената објављених под GFDL. Уколико желите да расподељујете ово упутство одвојено од скупа, то можете урадити додавањем примерка лиценце документу, како је описано у одељку 6 саме лиценце.

Многи називи које компаније користе у циљу препознатљивости својих производа и услуга представљају робне марке. Када (уколико) се такви називи појављују(спомињу) у било којем Гномовом документу, а чланови Гномовог документационог пројекта имају сазнања о томе, тада су називи исписани великим словима или са великим почетним словима.

ОВАЈ ДОКУМЕНТ И ЊЕГОВЕ ИЗМЕЊЕНЕ ВЕРЗИЈЕ СУ ДОСТУПНЕ ПОД УСЛОВИМА ГНУ-ОВЕ СЛОБОДНЕ ДОКУМЕНТАЦИОНЕ ДОЗВОЛЕ УЗ ДОДАТНУ САГЛАСНОСТ ДА:

1. ДОКУМЕНТ ЈЕ ДОСТУПАН СА СВИМ СВОЈИМ ДОБРИМ И ЛОШИМ СТРАНАМА БЕЗ БИЛО КАКВОГ ЈАМСТВА, БИЛО ОНО ИЗРЕЧЕНО ИЛИ НЕ, УКЉУЧУЈУЋИ БЕЗ ОГРАНИЧЕЊА, ЈАМСТВО ДА ЈЕ ОВАЈ ДОКУМЕНТ ИЛИ ЊЕГОВА ИЗМЕЊЕНА ВЕРЗИЈА БЕЗ НЕДОСТАТАКА, СПРЕМАН ЗА ТРЖИШТЕ, СВРСИСХОДАН И НЕ НАРУШАВА ЗАКОНСКЕ НОРМЕ. ЦЕЛОКУПАН РИЗИК КОЈИ СЕ ОДНОСИ НА КВАЛИТЕТ, ТАЧНОСТ И ДОМЕТ (УЧИНАК) ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ СНОСИ КОРИСНИК. УКОЛИКО СЕ У БИЛО КОЈЕМ ДОКУМЕНТУ ИЛИ ЊЕГОВОЈ ИЗМЕЊЕНОЈ ВЕРЗИЈИ ПОЈАВИ НЕДОСТАТАК (ГРЕШКА) БИЛО КОЈЕ ВРСТЕ, КОРИСНИК (А НЕ АУТОР ИЗВОРНЕ ВЕРЗИЈЕ, БИЛО КОЈИ ДРУГИ АУТОР ИЛИ САРАДНИК) СНОСИ СВЕ ТРОШКОВЕ НЕОПХОДНОГ СЕРВИСИРАЊА, ПОПРАВКЕ ИЛИ ИСПРАВКЕ. ОВО ОГРАНИЧЕЊЕ ЈАМСТВА ПРЕДСТАВЉА САСТАВНИ ДЕО ОВЕ ДОЗВОЛЕ. УПОТРЕБА БИЛО КОЈЕГ ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ НИЈЕ ДОЗВОЉЕНА ОСИМ ПОД УСЛОВИМА ОВОГ ОГРАНИЧЕЊА ЈАМСТВА.

2. НИ ПОД КАКВИМ ОКОЛНОСТИМА ИЛИ ЗАКОНУ, БИЛО ЗБОГ КРШЕЊА (ИЛИ НЕМАРА) УГОВОРА, ИЛИ НА БИЛО КОЈИ ДРУГИ НАЧИН, АУТОР (ПРВОБИТНЕ ВЕРЗИЈЕ), САРАДНИК ИЛИ ИСПОРУЧИВАЛАЦ ДОКУМЕНТА ИЛИ ЊЕГОВЕ ИЗМЕЊЕНЕ ВЕРЗИЈЕ, НИТИ ДОБАВЉАЧ БИЛО КОЈЕ ОД НАВЕДЕНИХ СТРАНА НЕЋЕ СНОСИТИ МАТЕРИЈАЛНУ ОДГОВОРНОСТ ЗА НАСТАЛА ДИРЕКТНА, ИНДИРЕКТНА, ПОСЕБНА, СЛУЧАЈНА ИЛИ ТИМЕ НАСТАЛА ОШТЕЋЕЊА БИЛО КОЈЕ ВРСТЕ УКЉУЧУЈУЋИ, БЕЗ ОГРАНИЧЕЊА, ШТЕТУ НАНЕСЕНУ УГЛЕДУ ФИРМЕ, ПРЕСТАНКУ ПРОИЗВОДЊЕ, ОТКАЗИВАЊЕ РАДА РАЧУНАРА ИЛИ КВАРА КАО И ЗА СВЕ ОСТАЛЕ ШТЕТЕ ИЛИ ГУБИТКЕ НАСТАЛЕ УСЛЕД КОРИШЋЕЊА ДОКУМЕНТА И ЊЕГОВИХ ИЗМЕЊЕНИХ ВЕРЗИЈА ЧАК И АКО ЈЕ ОШТЕЋЕНА СТРАНА БИЛА ОБАВЕШТЕНА О МОГУЋНОСТИ НАСТАНКА ТЕ ШТЕТЕ.

Timothy
Musson

    trmusson@ihug.co.nz

Упутство за Четири у низу v2.8
Септембар 2004.

Timothy Musson trmusson@ihug.co.nz

Ово упуство је написано за Четири у низу 2.12.

## Примедбе

Да бисте пријавили грешку или дали предлог у вези програма Четири у низу или његовог упутства, пратите смернице на Гномовој страни за примедбе.

## Увод

Четири у низу је класична игра повезивања четири дела у низ написана за Гномов пројекат. Циљ игре је направити линију од четири кликера, а у исто време спречити вашег противника (другог човека или рачунара) да их он исто направи. Линија може бити водоравна, усправна или дијагонална.

Да бисте покренули Четири у низу, одаберите Четири у низу из подменија Игре са Главног менија, или откуцајте `gnect` на командној линији.

Четири у низу је укључен у `gnome-games` пакет, који је део Гномовог радног окружења. Овај документ је написан Четири у низу 2.8.

Четири у низу подржава и играње више играча преко мреже или на истом рачунару где наизменично игра један, па други.

## Основна употреба

### Играње Четири у низу

Да бисте покренули нову игру, одаберите Игра Нова.

Табла за игру садржи седам стубаца и шест редова. Изнад њих, посебан ред приказује кликер тренутног играча. Сваки потез се своди на спуштање кликера на један од стубаца. Кликер ће се спустити на највиши празан ред одабраног ступца.

Да бисте одиграли потез, кликните мишем на стубац. Да бисте играли са тастатуром, померите кликер у највишем реду тастерима за лево и десно, и спустите га са тастером за доле. Ваш кликер ће пасти на највиши празан ред тог ступца.

Главни прозор Четири у низу

Главни прозор Четири у низу

Игра је добијена када један од играча успе да поређа четири његова/њена кликера водоравно, усправно или дијагонално. Ако се табла за игру напуни без победника, игра се завршава нерешено.

### Команде

Да бисте вратили потез, одаберите Ctrl Z Опозови потез. Ако играте против пријатеља, ово ће опозвати ваш последњи потез, а ако играте против рачунара, ово ће опозвати и његов и ваш последњи потез. Понављањем ове команде, табла ће се вратити у почетно стање.

Одаберите Ctrl H Савет да бисте добили предлог од рачунара за ваш следећи потез. Савет ће се приказати у траци са стањем.

Одаберите Резултати да бисте приказали број победа и нерешених игара за тренутну сесију. Резултати ће бити поништени ако се промени избор играча у Поставкама.

### Поставке

Да бисте променили подешавања игре, одаберите Поставке из менија Подешавања. Овим ће се отворити дијалог поставки.

Опције подешавања у језичку Игра су:

Први играч и Други играч

  Ова два ступца говоре игри Четири у низу ко игра, а ако је неки од играча рачунар, онда и којом тежином да игра. Да бисте играли против пријатеља, одаберите Човек и за првог и за другог играча.

Тема

  Мени са темама приказује доступне теме и даје вам да изаберете омиљену.

Укључи анимације

  Овде можете укључити и искључити анимације у игри.

На крају, постоји и језичак Контрола тастатуром за измени наредби када играте преко тастатуре. Да бисте изменили наредбу, кликните двапут на одговарајући унос и притисните нови тастер.

## Прављење нових тема

Овај одељак објашњава како да направите нове теме за Четири у низу. Он подразумева се да сте упознати са основама уређивања текста, програмом за графику и командном линијом.

### Слике

Скуп фигура за Четири у низу садржи шест фигура исте величине, поређане водоравно. То су, са лева на десно:

1. Кликер првог играча као што ће бити приказан на табли

2. Кликер другог играча као што ће бити приказан на табли

3. Позадина табле за игру

4. Позадина највишег реда

5. Кликер првог играча као што ће бити приказан у највишем реду

6. Кликер другог играча као што ће бити приказан у највишем реду

#### Пример скупа фигура

Слика приказује шест фигура у скупу фигура

Трећа и четврта фигура ће бити понављане преко целе табле и преко највишег реда, осим ако се у датотеци за тему не нагласи да позадинска слика иде преко целог прозора игре.

#### САВЕТ

За скупове фигура се препоручује PNG формат. Прва, друга, пета и шеста фигура треба да садрже провидност ако желите да се кроз њих види позадина. Трећа и четврта фигура би требале да буду непрозирне, чак иако користите позадинску слику преко целог прозора за вашу тему.

#### САВЕТ

Фигуре могу бити правоугаоне или квадратне и које год величине желите. Већина скупова фигура које долазе уз Четири у низу користе квадратне фигуре величине 50 са 50 пиксела.

За позадинску слику преко целог прозора, има још мало посла да се уради. Нека су на пример ваше фигуре 50 са 50 пиксела свака. Приказ игре је 7 са 7 фигура, укључујући и највиши ред, тако да је идеална величина позадинске слике 350 са 350 пиксела.

#### САВЕТ

Четири у низу ће аутоматски проширити вашу слику ако не одговара скупу фигура. Ово значи да можете имати „велике“ и „мале“ верзије ваше теме, тако да обе користе исту позадинску слику, тако што ћете имати већу и мању верзију вачег скупа фигура.

Сада имате скуп фигура и можда позадинску слику уз скуп фигура. Следећи корак је да их ставите на право место.

### Спајање свега

Последњи корак је да ставите слику(е) тамо где их Четири у низу може наћи. Можете их ставити у инсталациону фасциклу игре (која зависи од вашег система), али је ваша лична фасцикла вероватно боља идеја.

Направите `~/.gnect` фасциклу и у њој `~/.gnect/pixmaps` фасциклу. Ова имена су важна јер Четири у низу неће да гледа нигде другде.

Умножите вашу слику(е) у „pixmaps“ фасциклу.

Ако покренете Четири у низу из командне линије, игра ће вам дати наговештаје о било којим проблемима које има са вашом темом. Ако проблема нема, наћи ћете вашу нову тему на списку тема у прозорчету са поставкама.

Уживајте!

## Мрежне игре

Четири у низу подржава и мрежне игре за више играча коју обезбеђује ГГЗ Зона игре. Повезивањем на сервер Четири у низу на Интернету, можете изазвати друге играче у играма са више играча. За вести, ажурирање и списак сервера за повезивање, погледајте веб страну Гномових игара.

Да покренете Четири у низу игру за више играча, одаберите Игра Мрежна игра из главног менија.

### Повезивање на мрежни сервер Четири у низу

При покретању нове мрежне игре, прво се показује прозорче за повезивање. Из овог прозорчета можете изабрати сервер за повезивање и корисничко име које ћете имати када се повежете.

Могуће је повезати се на сервер са било гостинског налога или као нормални регистровани налог. Гостински налози вам омогућују анонимну пријаву, док вам нормални налози дозвољавају да резервишете ваше корисничко име заштићено лозинком коју одаберете.

Опција Пријава као гост треба да буде одабрана ако желите анонимну пријаву. Ако желите да направите нови налог за пријављивање, одаберите Прва пријава, са жељеним корисничким именом, лозинком и е-поштом. Ако већ имате налог, можете се повезати избором опције Нормална пријава и затим унети ваше корисничко име и лозинку.

Да бисте се повезали на сервер, кликните на дугме Повежи се.

#### Прозорче за мрежно повезивање Четири у низу за мрежно повезивање.

Прозорче за мрежно повезивање Четири у низу за мрежно повезивање.

### Придруживање соби за игру

Кад сте се успешно повезали на сервер, можете одабрати собу којој желите да се придружите. Да бисте играли Четири у низу, одабертите собу Four-in-a-Row. Ако желите да ви правите игру, кликните дугме „Покрени“. Овим се прави нова табла где други могу да играју против вас. Ако има већ покренутих игара, можете кликнути дуплим кликом на постојећу игру да бисте јој се придружили. Списак табли за игру са десне стране вам показује број слободних места, што означава број играча који се могу придружити.

#### Мрежно прозорче за Четири у низу вам омогућава да се придружите соби за игру да бисте нашли друге играче.

Мрежно прозорче за Четири у низу вам омогућава да се придружите соби за игру да бисте нашли друге играче.

При прављењу нове табле за игру Четири у низу, приказује се прозорче са поставкама које вам омогућава да прилагодите игру, као нпр. најмањи број играча за игру. Када је укупни број места заузет, играчи се више не могу придружити табли за игру.

Могуће је ћаскати са осталим играчима у мрежи. Питајте за савет или помоћ при игрању игре, али молимо, будите љубазни према осталим играчима.

### Чекање да се остали играчи придруже игри

Када сте се успешно придружили табли за игру, морате сачекати да се потребан број играча придружи. Ставка менија Списак играча вам омогућава да видите играче који су се придружили игри. Игра ће почети одмах пошто се достигне потребан број играча.

### Играње Четири у низу са више играча

Играње Четири у низу са више играча има иста правила као обична игра Четири у низу, осим што сада играте против другог човека. То значи да неке друге стратегије игре могу бити бити боље у односу на то кад играте против рачунара.

Када неки играч победи, игра се завршава и можете се вратити на почетни екран мрежне игре. Онда можете играти још једну занимљиву игру Четири у низу са више играча!

## Познате грешке и ограничења

Некад анимација падања кликера не изгледа онако глатко као што би требала да буде.

## Аутори

Четири у низу су написали Timothy Musson (trmusson@ihug.co.nz) и David Neary (bolsh@gimp.org). Многи други су издвојили своје време да би помогли на много начина од када је рад на игри Четири у низу почео.

Мотор Велену, главног рачунарског играча игре Четири у низу је написао Giuliano Bertoletti. Захвални смо му што је дозволио да се његово дело укључи у игру, без кога игра Четири у низу не би била ни близу употребљива.

Ово упутство је написао Timothy Musson.

Да бисте пријавили грешке или дали предлог у вези овог програма или његовог упутства, пратите смернице из документа.

## Лиценца

Овај програм је слободан софтвер; можете га расподељивати и/или га мењати под условима ГНУ Опште Јавне Лиценце (GNU GPL) како је објављује Задужбина за Слободни Софтвер (FSF); било верзије 2 те Лиценце, било (по вашем нахођењу) било које новије верзије.

Овај програм се расподељује у нади да ће бити од користи, али БЕЗ ИКАКВИХ ГАРАНЦИЈА; чак и без подразумеване гаранције КОРИСНОСТИ или ПРИЛАГОЂЕНОСТИ ОДРЕЂЕНОЈ НАМЕНИ. Видите ГНУ Општу Јавну Лиценцу за више детаља.

Примерак ГНУ Опште Јавне Лиценце је укључен у додатку Гномовог корисничког водича. Такође можете набавити примерак ГНУ Опште Јавне Лиценце од Задужбине за Слободни Софтвер одлазећи на њихову веб адресу или пишући на

     Free Software Foundation, Inc. 59 Temple Place - Suite 330 Boston, MA02111-1307USA